هندمیدز تیل

هـَـندمِـیدز تِــیل  یعنن کُلفتِ آسنی اتا سریال نوم هسته که وه ره اتی کٮتاب سر بساتنه که همین نوم ره دارنه و مارگارت آتوود ِبنویشته هسته. این سریال ره ۲۰۱۶ سال هولو کومپانی شروع هاکرده بساتن و ونجه پنج سیزِن (فصل) بساتنه.

 آسنی 
سریالِ آسنی (داستان) اتا خراب‌بئی دنیایِ دله گذرنه که سم-آفت و کارخنه‌ئونِ پرتوش باعث بَینه زنان ِوچه هاکردن کم بووئه و همین‌سه آدمون نسل درخطر دکفه، ات‌سری مسیحی دین ِمتعصب طرفدارون این گدر آمریکای متحده ایالات دله کودتا جه بقدرت برسینه و اتا عقب‌دکت و قرون وسطایی حکومت ره بنا هاکردنه که اینتی بصتینکلا جمیعت ره بالا بَوِرِن و زنان آزادی ره کم هاکنن و وشون ره زورپشتی وچه بیارن.

آفرِد (الیزابت ماس کاکَری جه) اتا زنایِ شخصیت هسته که چون پیش از انقلاب اتا کیجا دنیا بیارد بی‌یه، دونّه وچه‌کر هسته و همینسه وه ره دِنّه اتا زن-شی که سیاست دله قِد دارنه دس‌په که همون‌جور که ابراهیم ِدینی داستان درون هاجر بمو و ابراهیم-ساره پَلی دئی‌یه و اسماعیل ره دنیا بیارده، آفرِد هم این زن-شی وسّه وچه هاکنه. فقط هم اتا وه نی‌یه، این شیوه سیستماتیک دمبال وونه و سازمان‌هایی بساتنه که این کار ره حٮسابی پیش وَرنه. 

آفرد، که پیش از انقلاب ونه نوم ره «جون آزبورن» گتنه، إسا وشون دَست اسیر هسته ولی ونه مردی دره کاندا و فرار هاکرده. ونه کیجا هم میّن نی‌یه کمین خانواده دست دره گت وونه و ونه مغز ره شست-شو هدانه. وه خله چک-پر زنده که فرار هاکنه و وشون‌هان دست جه دربوره...

 منابع 

رج:۲۰۱۶ فیلمون
رج:فیمینیستی فیلم و سریالون
رج:انگلیسی سریالون
رج:آمریکایی سریالون